Gelechioidea

Stenomatidae  
 rubladmøll, Ethmiidae 
 flatmøll, Depressariidae
 grasmøll, Elachistidae
 edelmøll, Agonoxenidae (inkludert Blastodacnidae) 
 klokkemøll, Cryptolechiidae
 praktmøll, Hypertrophidae
 Xyloryctidae 
 dråpemøll, Scythrididae
 eikemøll, Carcinidae
 dorskmøll, Chimabachidae
 prydmøll, Oecophoridae  
 smalmøll, Batrachedridae
 sekkmøll, Coleophoridae
 nattlysmøll, Momphidae 
 sprikmøll, Stathmopodidae
 skyggemøll, Blastobasidae
 båndmøll, Autostichidae (inkludert Holcopogonidae og Symmocidae) 
 rørmøll, Amphisbatidae 
 glansmøll, Cosmopterigidae
 båtmøll, Gelechiidae 
 Lecithoceridae
 Metachandidae
 Pterolonchidae 

Gelechioidea er en meget artsrik overfamilie av sommerfugler. Det er beskrevet rundt 20 000 arter, men det finnes mange flere ubeskrevne, og det antas at Gelechioidea kan ha flere arter enn Noctuoidea, der det per i dag er nær 70 000 arter beskrevne. De fleste medlemmene av Gelechioidea er små og kjedelig farget, men noen mer fargerike arter finnes. Gruppen blir delt i ca. 24 ulike familier, dette tallet kan variere mye mellom ulike klassifikasjoner. Spesielt artsrike grupper er gressmøll (Elachistidae), prydmøll (Oecophoridae), sekkmøll (Coleophoridae), glansmøll (Cosmopterigidae), båtmøll (Gelechiidae) og den tropiske familien Stenomatidae.

Utseende 
Små til middelsstore (vingespenn vanligvis mellom 10 – 30 mm), som oftest slanke sommerfugler, vingene avlange og smale. Labialpalpene er vanligvis nokså lange og krummet oppover og bakover, antennene er trådformede og minst halvparten så lange som forvingene, noen ganger lengre enn disse. Vingene er gjerne avrundet ytterst, men kan ha ganske forskjellig form. Bakvingene er vanligvis temmelig smale, med lange hårfrynser. Beina er forholdsvis lange.

Levevis 
Som en kan forvente av en så artsrik gruppe, viser Gelechioidea stor variasjon i biologi. De fleste artene har larver som lever på eller i planter, som minerere i blad, stengler, knopper, blomster eller frukter, eller utenpå planten. Noen få danner galler. Gelechioidea finnes på de fleste plantegrupper, også moser og karsporeplanter. En stor gruppe har larver som lever av dødt plante- eller dyremateriale, blant annet muggent løvstrø og lagrede matvarer. Noen få arter har også larver som opptrer som rovdyr, blant annet har det nettopp blitt oppdaget at noen arter i familien glansmøll på Hawaii lever av snegler som de fanger i fangstnett (Rubinoff & Haines 2005). Larvene omgir seg ofte med et hylster av silke og/eller plantedeler. De voksne sommerfuglene flyr vanligvis om natten.

Få skadedyr 
Medlemmene av Gelechioidea er småvokste og som oftest forholdsvis fåtallige. Det gjør at det er relativt få arter som blir regnet som betydelige skadedyr. Noen kan likevel gjøre skade på jordbruksvekster, eller på lagrede matvarer. På den andre siden er enkelte arter blitt forsøkt brukt i biologisk bekjemping av ugress.

Systematisk inndeling 

 Ordenen sommerfugler, Lepidoptera Linnaeus, 1758
 Gruppen Glossata – Homoneura
 Gruppen Coelolepida
 Gruppen Myoglossata
 Gruppen Neolepidoptera
 Gruppen Heteroneura
 Gruppen Eulepidoptera
 Gruppen Ditrysia
 Overfamilien Gelechioidea
 Familien Stenomatidae
 Familien rubladmøll, Ethmiidae 
 Familien flatmøll, Depressariidae
 Familien grasmøll, Elachistidae
 Familien edelmøll, Agonoxenidae (inkludert Blastodacnidae) 
 Familien klokkemøll, Cryptolechiidae
 Familien praktmøll, Hypertrophidae
 Familien  Xyloryctidae 
 Familien dråpemøll, Scythrididae
 Familien eikemøll, Carcinidae
 Familien dorskmøll, Chimabachidae
 Familien prydmøll, Oecophoridae  
 Familien smalmøll, Batrachedridae
 Familien sekkmøll, Coleophoridae
 Familien nattlysmøll, Momphidae 
 Familien sprikmøll, Stathmopodidae
 Familien skyggemøll, Blastobasidae
 Familien båndmøll, Autostichidae (inkludert Holcopogonidae og Symmocidae) 
 Familien rørmøll, Amphisbatidae 
 Familien glansmøll, Cosmopterigidae
 Familien båtmøll, Gelechiidae 
 Familien  Lecithoceridae
 Familien  Metachandidae
 Familien  Pterolonchidae

Kilder 

 Nettsiden Svenska Fjärilar, med bildegalleri: 
 Aarvik, L., Berggren, K. og Hansen, L.O. (2000) Catalogus Lepidopterorum Norvegiae. Lepidopterologisk Arbeidsgruppe, Zoologisk Museum, Universitetet i Oslo, og Norsk institutt for skogforskning, Ås. ISBN 82-995095-1-3
 Nettsiden Norges sommerfugler: 
 Powell, J.A. (2003) Lepidoptera (moths, butterflies). I: Resh, V.H. & Cardé, R.T. (red.) Encyclopedia of Insects. Academic Press. ISBN 0-12-586990-8. Side 631-663.
 Rubinoff, D. & Haines, W.P. (2005) Web spinning caterpillar stalks snails. Science 309: 575.

Eksterne lenker 
 

Sommerfugler
Sommerfugler formelt beskrevet i 1915